Asterix a Obelix: Ríša stredu

Asterix a Obelix: Ríša stredu () je francúzska dobrodružná komédia z roku 2023, režírovaná Guillamom Canetom. Po prvýkrát príbeh prenáša hrdinských Galov do Číny.

Je to piaty hraný film zo série Asterix a Obelix, ktorú vytvorili spisovatelia René Goscinny a  Albert Uderzo, ten bol zároveň ilustrátorom série. Je to prvá komédia založená na vlastnom príbehu, čiže dej neťaží zo žiadneho komiksu. Úlohu Obelixa si už nezahrá Gérard Depardieu ale Gilles Lellouche, Asterixa sa zas chopí samotný režisér filmu Guillaume Canet, tým sa stáva už štvrtým hercom hrajúcim danú postavu.

 Dej 
Píše sa rok 50 pred naším letopočtom, celá Galia je obsadená Rimanmi. Celá? Nie, jedna dedina v Armoricii stále odoláva rímskym útočníkom. A práve tu, do našej už známej dediny, prichádza vozík s čínskou cisárovnou Fu Yi, ktorá žiada Galov o pomoc. V Čínskej ríši sa k moci dostal istý Deng Tsin Qin a zvrhol princeznú. Zdá sa, že sláva udatných a nepremožiteľných Galov sa doniesla až do Ríše stredu.

 Fakty a zaujímavosti 
 S rozpočtom vyšším ako 66 miliónov eur ide o šiesty najdrahší francúzsky film celej histórie.
 Prvá zmienka o filme sa objavila koncom roka 2016.
 V slovenskom znení: Pavol Plevčík (Asterix), Pavol Topoľský (Obelix), Peter Sklár (Caesar), Ján Ďurica (Antivirus), Petra Vajdová (Kleopatra), Juraj Predmerský (Panoramix), Daniel Ratimorský (Graindemaïs), Dominika Žiaranová (Falbala), Peter Krajčovič (Kukuričan), Štefan Richtárech (Abrakatrix), Tatiana Kulíšková (Babulinka), René Jankovič (Automatix), Romana Orlická (princezná Fu Yi), Dárius Koči (princ Du Deng), Zuzana Vačková (cisárovná), Judita Bilá (Tat Han), Juraj Hrčka (Ri Qi Qi), Marek Ťapák (Deng Tsin Qin), Martin Hronský (Tulius Perfidus), Igor Krempaský (Biopix), Martin Madej (Hantatrix), Martin Kaprálik (Protegus), Michal Hallon (Titanix), Andrea Somorovská (Bublina), Marek Majeský (kapitán Červená brada), Ivan Šandor (stratený legionár 1), Peter Kollárik (stratený legionár 2), Michal Ďuriš (rozprávač), Dušan Szabó (titulky) a ďalší.
 Po zmiešaných výsledkoch 3 a 4 dielu série sa mali réžie piateho opusu chopiť Michel Hazanavicius / Franck Gastambide, nakoniec to bol ale Guillaume Canet, kto film režíroval.
 Natáčanie filmu trvalo okolo 4 mesiacov a prebehlo vo Francúzsku a Maroku.
 Film sa mal pôvodne natáčať v roku 2020, ale kvôli pandémii Covid-19 sa natáčanie odložilo až na jar 2021.
 Guillaume Canet pôvodne chcel hrať rímskeho diktátora Juliusa Caesara, ale nakoniec ho jeho kolegovia presvedčili, aby prevzal úlohu galského bojovníka Asterixa.
 Film išiel do kín tri roky po smrti druhého tvorcu a karikaturistu Asterixových dobrodružstiev Alberta Uderza.
 Film bol uvedený 64 rokov po vydaní prvého komiksového albumu Asterix z Gálie, ktorý vyšiel v roku 1959.
 Vo filme si zahrá i pár francúzskych hudobníkov a spevákov, vrátane Florian a Olivio Ordonez (Bigflo & Oli), David Coscas a Raphaël Carlier (Mcfly et Carlito) alebo Angèle.
 Na území Francúzska sa film premietal 1. februára vo vyše ako 950 kinách.
 Starca z galskej dediny Archaixa hrá Philippe Canet, otec režiséra filmu a predstaviteľa Asterixa Guillaume Canet. Mladého Asterixa zas stvárnil režisérov syn Marcel Canet.
 Trio tvorené režisérom Canetom, producentom Attalom a dokonca aj samotným francúzskym prezidentom Macronom išlo do Číny, aby presvedčilo miestnych investorov o pokrytí rozpočtu. Údajne kvôli politickým dôvodom sa od čínskej spolupráce upustilo.
 Hlavné úlohy v českej verzii nadabovalo známe trio z relácie Partička (od roku 2011), a to Michal Suchánek (Asterix), Michal Novotný (Obelix) a Jakub Kohák (Popkornis).
 Pôvodne sa ako piaty diel mal sfilmovať Asterix na Korzike.
 V stredu (prvý deň premiéry), videlo film vo francúzskych kinách skoro pol milióna divákov.
 Pracovný názov filmu bol Asterix & Obelix: The Silk Road (Asterix a Obelix: Hodvábna cesta).
 Gilles Lellouche v rozhovore pre francúzsku televíziu povedal, že na to, aby stvárnil postavu galského bojovníka Obelixa, musel za šesť mesiacov pribrať dvadsať kilo.
 Exteriérové scény trhoviska (na začiatku filmu) boli v skutočnosti postavené v štúdiách Studios de Bry.
 Po filme Asterix a Olympijské hry ide o druhý najdlhší diel z päťdielnej (hranej) série o Asterixovi.
 Vo filme sa objaví veľa odkazov napr.: na film Kopyto (1981) a na sériu Star Wars, na singel PPAP od Daimaó Kosaka alebo i samotná pieseň Say You, Say Me od speváka Lionela Richie.
 Pierre Richard je najstarším hercom, ktorý hral druida Panoramixa. V čase natáčania mal 87 rokov.
 Zatiaľ videlo film vo Francúzsku niečo cez štyri a pól milióna divákov, čím nesplnil očakávania tvorcov a producentov.
 Vozík, ktorý sa vo filme vyskytol, je vyrobený podľa francúzskeho automobilu Citroën 2CV.
 U mnohých kritikov má film skôr negatívne hodnotenie.
 Gérard Darmon, ktorý vo francúzskom origináli bol rozprávačom, si zahral aj vo filme Asterix a Obelix: Misia Kleopatra (2002). Tam stvárnil zákerného architekta Amanbofisa.
 Herec José Garcia, ktorý si vo filme zahral Biopixa, sa objavil aj vo filme Asterix a Olympijské hry (2008), kde stvárnil bláznivého alchymistu Tojehnusa.
 Film je dostupný od polovice mája 2023 na Netflixe s výnimkou Francúzska, kde sa kvôli distribučným obmedzeniam nezverejnil.
 Celkovo bol Asterix a Obelix: Ríša stredu premietaný v približne tridsiatich krajinách sveta.
 Po štúdiách Bry-sur-Marne sa tím vydal do Auvergne-Rhône-Alpes, konkrétne do oblasti masívu Sancy, aby nakrútil scény záverečnej bitky.
 Historicky mal skutočný cisár Han Xuandi dve dcéry, princeznú Jingwu a princeznú Guantao Shi, ktoré obe žili v roku 50 pred Kristom (rok, v ktorom sa odohrávajú všetky príbehy o Asterixovi).

 Galéria 

 Referencie 

 Pozri aj 
 Asterixove dobrodružstvá
 Christian Clavier

 Iné projekty 

 Externé odkazy 




 Asterix a Obelix: Ríša stredu vo Francúzskom filme 
 Asterix a Obelix: Ríša stredu v Magicboxe
 Asterix a Obelix: Ríša stredu v AlloCiné
 Asterix a Obelix: Ríša stredu v Unifrance

Kategória:Filmy z 2023
Kategória:Filmy podľa názvu
Kategória:Filmy podľa komiksu
Kategória:Asterixove dobrodružstvá
Kategória:Francúzske filmy
Kategória:Francúzske filmové komédie
Kategória:Francúzske dobrodružné filmy
Kategória:Detské filmy a seriály